  Туспуктэм: vk.com (Эльвира Пинчук) Наталия Сильвестрова Удмуртиысь эм ужасьёсты тазалыкез утёнъя удысын усто ужамзы понна Лука Крымскийлэн медаленыз пусйизы. Со сярысь улосвыл кивалтэтлэн тӧроезлэн воштӥсез Эльвира Пинчук «ВКонтакте» мерлыко вотэсысь бамаз ивортӥз. Россилэн азьмуртэзлэн Владимир Путинлэн косэтэзъя медальёсын элькунысь нылпи эмъяськонниын ужась эмсузэръёсты Татьяна Бекаташеваез но Людмила Харченкоез, эмчиез Надежда Горбуноваез но операци лэсьтон блокен кивалтӥсез Рамиль Мардановез пусйизы. Озьы ик Ижкарысь 6 номеро эмъяськонниысь старшой эмсузэрез Галина Горбуноваез, эм психологез Светлана Коробейниковаез но поликлиника ёзэтэн кивалтӥсез Марианна Тимофееваез данъязы. Медалез карысь 1 номеро нылпи эмъюртысь эмчилы Елена Исламовалы но сётӥзы. Тодэ вайытом, Александр Бречаловез Эшъяськон Орденэн данъязы. Тегъёс: Тазалык эмчиос данъетъёс Ижкар Удмуртия  